Internetda Apple platformasida ishlab chiquvchilar uchun Apple kompaniyasining WWDC 2016 (Worldwide Developers Conference) ko‘rgazmasining o‘tkazilishi sanasi haqida gaplar paydo bo‘ldi. MacRumors’ning ma’lumotlariga ko‘ra, anjuman 13 va 17 iyun kunlari bo‘lib o‘tadi. WWDC 2016 San-Frantsiskodagi Moscone West ko‘rgazma markazida o‘tishi kerak va ma’lumotlarga ko‘ra, bu yerda 13-17 iyun kunlaridan boshqa kunlar boshqa tadbirlar bilan band etilgan. Bu degani, kompaniya yoki shu kunlari anjumanni o‘tkazadi, yoki anjumanni o‘tkazish uchun boshqa joy izlashiga to‘g‘ri keladi. Ko‘rgazmada smartfonlar uchun yangi iOS 10 mobil operatsion tizimi hamda kompyuter va noutbuklar uchun Mac OS X 10.12 operatsion tizimi taqdimoti o‘tishi kutilmoqda.